లింబాద్రి గుట్ట శ్రీ లక్ష్మీ నృసింహస్వామి ఆలయం

లింబాద్రి గుట్ట శ్రీ లక్ష్మీనృసింహస్వామి 
ఆలయం తెలంగాణ రాష్ట్రం నిజామాబాద్  జిల్లా,భీంగల్ మండలంలోని  
పురానీపేట్
గ్రామంలో నింబాచలం కొండ పై కొలువైన 
శ్రీ లక్ష్మీనృసింహ స్వామి, నర నారాయణులు వారి స్వయంభూ విగ్రహ రూపంలో పూజింపబడు
తున్నాడు.పవిత్రమైన నరసింహ క్షేత్రం దక్షిణ 
బద్రీనాథ్ గా ప్రసిద్ధి చెందింది.

స్థల పురాణం
నిజామాబాద్ జిల్లా భీంగల్ మండలానికి ఐదు కిలోమీటర్ల దూరంలో  ఉన్న లక్ష్మి నరసింహ స్వామి ఆలయం చాలా పురాతన మైన హిందూ దేవాలయం.ఈ ఆలయానికి వందల సంవత్సరాల చరిత్ర ఉంది.ఇచ్చట  పార్వతి పరమేశ్వరుల కల్యాణానికి బ్రహ్మదేవుడు స్వయానా వచ్చాడని, శ్రీహరి వారి అనుగ్రహం కోసం తపస్సు చేశాడని,
ఆ తపస్సుకు మెచ్చిన శ్రీమన్నారాయణుడు కరుణించడంతో నరసింహ రూపంలో స్వామి ఈ ప్రాంతంలో కొలువు దీరమంటూ బ్రహ్మదేవుడు స్వామిని వేడుకున్నాడని, అప్పుడు నరసింహుడు ఇచ్చట లక్ష్మి దేవి సమేతంగా స్వయంభువుగా వెలసినట్లు పురాణం ద్వారా తెలుస్తోంది.

ఉత్సవాలు
దక్షిణ బద్రీనాథ్ గా ప్రసిద్ధి చెందిన భీంగల్  లింబాద్రి గుట్ట శ్రీ లక్ష్మీ నృసింహస్వామి ఆలయంలో బ్రహ్మోత్సవాలు  ఘనంగా జరుపుతారు. అంగరంగ వైభవంగా జరిగే ఈ ఉత్సవాల్లో లింబాద్రి గుట్టను విద్యుత్ కాంతుల శోభతో ప్రత్యేకంగా ఆకర్షణీయంగా కనబడేలా తీర్చి దిద్దుతారు.కార్తీక మాసమంలో ప్రతి సంవత్సరం పది రోజుల పాటు శ్రీ వారి రథోత్సవము నిర్వహిస్తారు. స్వామి వారిని భక్తులు గ్రామం నుంచి కొండపైకి తెచ్చి ఉద్వాసన బలి ప్రదానం,‌పుష్కరిణి పై డొల సేవ నిర్వహిస్తారు.ఆనంతరం స్వామి వారు తిరిగి గ్రామానికి చేరుకుంటారు.

విశేషం
ఈ లక్ష్మి నరసింహ స్వామి ఆలయం దక్షిణ భారతదేశంలో రెండు బద్రీనాథ్ గా ప్రసిద్ధి.లింబాద్రి గుట్ట అనేది ఎత్తున శిఖరం తప్ప ప్రత్యేక ఆలయం అంటూ లేదు.
ఈ  ఆలయం ప్రాంతంలో ఎక్కడా లేని విధంగా వేప చెట్లు ఎక్కువగా ఉండటం వల్ల ఈ గుట్టకు లింబాచల్ కొండా గా పిలవడం విశేషం.
సంతానం లేని దంపతులు సంతానం కల నెరవేరుతుండడం కూడా మరో విశేషం.

జాతర
నిజామాబాదు జిల్లా భీంగల్ లింబాద్రి గుట్ట జాతర నవంబర్ నెలలో కార్తీక పౌర్ణమి సందర్భంగా ఘనంగా నంబి లింబాద్రి వ్యవస్థక ధర్మకర్తలు, ఆలయం కమిటీ ఆధ్వర్యంలో పెద్ద ఎత్తున నిర్వహిస్తారు. శ్రీ వారి జాతర సందర్భంగా ఆలయంలో పది రోజుల పాటు వేడుకలు అత్యంత వైభవంగా నిర్వహిస్తారు. ఈ జాతరకు నిజామాబాదు జిల్లా ముఖ్య పట్టణాలు లైనా ఆర్మూర్, భీంగల్, బోధన్, జక్రాన్‌పల్లి
,నందిపేట్,తో పాటు ఆదిలాబాద్,నిర్మల్, కామారెడ్డి, జగిత్యాల,
కరీంనగర్, మెదక్, సంగారెడ్డి, సిద్ధిపేట ఉమ్మడి వరంగల్ జిల్లాల మహారాష్ట్ర, కర్ణాటక నుండి భక్తులు అధిక సంఖ్యలో హాజరై స్వామివారికి దర్శించుకొని ప్రత్యేక పూజలు చేసి మొక్కులు చెల్లిస్తారు.

ఎలా చేరుకోవచ్చు
ఈ ఆలయాన్ని హైదరాబాద్ నుండి నేరుగా ఆర్మూర్,  నిజామాబాద్ నుండి భీంగల్  వరకు 
బస్సులో రావాలి . భీంగల్ నుండి 5 కిలోమీటర్ల దూరంలో లింబాద్రి గుట్ట ఉంటుంది. బస్సులో, ఆటోలో,ప్రైయివేయటు వాహనాల్లో కూడా చేరుకోవచ్చు. జాతర సమయంలో  
తెలంగాణ రాష్ట్ర రోడ్డు రవాణా సంస్థ
దేవాలయం వరకు బస్సు సౌకర్యం కల్పిస్తుంది.

మూలాలు

వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
వర్గం:తెలంగాణ దేవాలయాలు
వర్గం: శ్రీ లక్ష్మీ నృసింహస్వామి  దేవాలయాలు
వర్గం:పర్యాటక ప్రదేశాలు
వర్గం:హిందూ దేవాలయాలు
వర్గం: నిజామాబాద్ జిల్లా
వర్గం: నిజామాబాద్ జిల్లా దేవాలయాలు